Id-Deċiżjoni tal-Kummissjoni
tas-26 ta' Mejju 1994
li temenda Deċiżjoni 93/402/KEE li tikkonċerna l-kondizzjonijiet ta' saħħa ta' l-annimali u ċertifikati veterinarji għall-importazzjonijiet ta' laħam frisk minn pajjiżi ta' l-Amerika ta' Isfel bil-ħsieb li jittieħed kont ta' ċertu laħam mill-Urugwaj
(94/334/KE)
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 72/462/KEE tat-12 ta' Diċembru 1972 dwar saħħa u problemi ta' spezzjonijiet veterinarji ma' l-importazzjoni ta' annimali bovini, ovini u kaprini u majjal u laħam frisk jew prodotti tal-laħam minn pajjiżi terzi [1], kif l-aħħar emendat bir-Regolament (KEE) Nru 1601/92 [2], u partikolarment l-Artikoli 14, 15 u 16 tiegħu,
Billi l-kondizzjonijiet tas-saħħa u ċertifikazzjoni veterinarja meħtieġa għall-importazzjoni ta' laħam frisk mill-Urugwaj, fost pajjiżi oħra, huma stabbiliti f'Deċiżjoni 93/402/KEE [3], kif l-aħħar emendata mid-Deċiżjoni tal-Kunsill 93/576/KEE [4];
Billi l-importazzjoni ta' interjuri ta' l-annimali għall-użu fil-manufattura ta' l-ikel ta' l-annimali huwa soġġett għal kondizzjonijiet aktar stretti;
Billi l-bidu aħrax tal-marda tas-saqajn u l-ħalq ma ġietx irrekordjata uffiċjalment fl-Urugwaj minn Ġunju 1990; billi l-importazzjoni ta' interjuri minn annimali ovini għal użu fil-manufattura ta' l-ikel ta' l-annimali jista' għalhekk jiġi meqjus aċċettabli;
Billi Deċiżjoni 93/402/KEE għandha tiġi emendata kif xieraq;
Billi l-miżuri provduti għalihom f'din id-Deċiżjoni huma skond l-opinjoni tal-Kumitat Permanenti Veterinarju,
ADOTTAT DIN ID-DEĊIŻJONI:
Artikolu 1
Deċiżjoni 93/402/KEE hija hawnhekk emendata kif ġej:
(a) Fl-Artikolu 1(c) il-kliem "t' annimali bovini" huma mħassra;
(b) l-Anness II hu mibdul bl-Anness A ma' din id-Deċiżjoni;
(ċ) l-Anness B ma' din id-Deċiżjoni huwa miżjud fl-aħħar ta'l-Anness III Parti 2.
Artikolu 2
Din id-Deċiżjoni għandha tapplika mis-60 ġurnata tan-notifikazzjoni tagħha lill-Istati Membri.
Artikolu 3
Din id-Deċiżjoni hija indirizzata lill-Istati Membri.
Magħmula fi Brussel, fis-26 ta' Mejju 1994.